Сладко и пикантно: Пътуване в света на балканския вкус
Както всичко на Балканите, така и храната и културата на хранене са чудна смесица от местни традиции и привнесени от Европа, от Ориента, от Средиземноморието вкусове, дали си среща на полуострова и обогатили балканската софра.

Традициите и обичаите на хранене, религите и  храненето, обредните храни, търговията и пътят на екзотичните храни и особено подправките, виното и кафето, от тракийските времена до Модерността и съвременната епоха на глобализация ще са в центъра на вниманието. Същевременно темата ще бъде разгледана не само от гледната точка на “чувствителността на небцето”,  но и на специфичната естетика, родила се от срещата на многото култури на Балканите и намерила израз в литературата, облеклото, странната смесица на модите и предпочитанията на балканския човек.

Конференцията, посветена на тази тема, ще се проведе в началото на м. юни  2013 г.
Организатор е Секция “Културна история на балканските народи” в Института по балканистика с Център по Тракология, БАН. 

Организационен комитет: Йорданка Бибина, Антоанета Балчева, Маламир Спасов.
Научен съвет: Йорданка Бибина, Антония Балчева, Пенка Данова, Орлин Събев. 
За контакт:

Тел./Факс:00  359 2 980 62 97. 

Заявките, придружени с кратко резюме  до 500 думи, се приемат до 30 април 2013 г.  като приложения в Word формат по електронна поща:

yorybibina@gmail.com
ani.balcheva@yahoo.com
Пълните текстове на докладите за публикуване се предоставят до 1 септември 2013 г.
